recursal/SuperWikiNEXT-32B huggingface dataset:
פירות העוזרר האדום
עוזרר אדום בגן הבוטני ירושלים
**עוּזְרָר קוצני** (**עֻזְרָר קוֹצָנִי**, שם מדעי: *Crataegus azarolus*, שם נרדף: *Crataegus aronia*) הוא עץ קטן או שיח ממשפחת הוורדיים. על ענפיו של העוזרר ישנם קוצים חדים באורך 1–2 ס"מ, בעיקר על הענפים העבים יותר, ומכאן שם התואר של המין – *קוצני*.

מאפיינים
--------

גובהו הממוצע של העץ בין מטר וחצי לשני מטרים וחצי, אבל ניתן למצוא פרטים בגבהים משתנים, עד כחמישה מטרים ולעיתים יותר מכך. עליו של העוזרר הקוצני מאונים־מנוצים ומסורגים לאורך הענף. הם שעירים משני צדדיהם (ולכן צבעם ירוק־אפרפר), ונושרים בחורף. הפרחים, המופיעים במרץ–אפריל, לבנים, לעיתים בעלי גוון צהוב או ורוד, בעלי 5 עלי־כותרת. הפרי הוא מסוג ענבה מדומה, וצבעו צהוב (או אדום בתת-המין עוזרר אדום) בהבשלתו. הפרי אכיל ובעל טעם דומה לתפוח, ואף משויכות לו סגולות רפואיות מסוימות כמו הורדת לחץ דם. 

העוזרר הקוצני גדל בבתה ובחורש, באזורים רבים במרכז ובצפון הארץ (בשפלה, בהר, במדבר יהודה, בגולן ועוד). **עוזרר אדום**, שנחשב בעבר למין נפרד, הוא תת-מין של עוזרר קוצני הגדל בגליל העליון. בניגוד לעוזרר הקוצני הטיפוסי, שפירותיו צהובים, פירותיו של העוזרר האדום הם אדומים.

עוזרר קוצני הוא צמח מוגן בישראל.

קישורים חיצוניים
----------------

ויקישיתוף מדיה וקבצים בנושא **עוזרר קוצני** בוויקישיתוף
* עוזרר קוצני, באתר ITIS (באנגלית)
* עוזרר קוצני, באתר NCBI (באנגלית)
* עוזרר קוצני, באתר האנציקלופדיה של החיים (באנגלית)
* עוזרר קוצני, באתר צמח השדה
* עוזרר קוצני, באתר צמחיית ישראל ברשת
* עוזרר קוצני, באתר Tropicos (באנגלית)
* עוזרר קוצני, באתר GBIF (באנגלית)
* עוזרר קוצני, באתר The Plant List (באנגלית)
* עוזרר קוצני, באתר IPNI (באנגלית)

* עוזרר קוצני - אגדות ומידע מפורט מתוך האתר טיולים בארץ מגדיר צמחים

הערות שוליים
------------

1. ↑  עוזרר קוצני באתר הרשימה האדומה של IUCN
2. ↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
**מרטין אספרנברגר** (בגרמנית: **Martin Espernberger**; נולד ב-20 בדצמבר 2003) הוא שחיין אוסטרי, זוכה מדליית ארד באליפות עולם (דוחה 2024) במשחה ל-200 מטר פרפר.

ביוגרפיה
--------

### 2021

באליפות אירופה שנערכה בבודפשט, הונגריה במאי סיים במקום 29 במשחה ל-200 מטר פרפר בתוצאה של 2:01.17 דקות, במקום 55 במשחה ל-50 מטר פרפר בתוצאה של 24.63 שניות ובמקום 57 במשחה ל-100 מטר פרפר בתוצאה של 55.29 שניות.

### 2023

באליפות העולם שנערכה בפוקואוקה, יפן ביולי סיים במקום 20 במשחה ל-200 מטר פרפר בתוצאה של 1:57.36 דקות.

### 2024

#### מדליית ארד באליפות עולם

באליפות העולם שנערכה בדוחה, קטר בפברואר זכה במדליית ארד במשחה ל-200 מטר פרפר בתוצאה של 1:55.16 דקות, אחרי טומורו הונדה מיפן (1:53.88 דקות) ואלברטו ראצטי מאיטליה (1:54.65 דקות).

שיאים אישיים
------------

### בריכה אולימפית

* 50 מטר פרפר: 24.45 שניות (2021)
* 100 מטר פרפר: 53.28 שניות (2023)
* 200 מטר פרפר: 1:54.69 דקות (2023)

### בריכת 25 מטר

* 50 מטר פרפר: 25.65 שניות (2019)
* 100 מטר פרפר: 55.24 שניות (2019)
* 200 מטר פרפר: 1:54.80 דקות (2023)

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* מרטין אספרנברגר, ברשת החברתית אינסטגרם
* מרטין אספרנברגר, באתר Swimrankings
**אוד רוגר אנוקסן** (בנורווגית: **Odd Roger Enoksen**; נולד ב-25 בספטמבר 1954) הוא פוליטיקאי נורווגי ממפלגת המרכז אשר שימש כשר הרשויות המקומיות וכסגן ראש הממשלה בין השנים 1999–2000, כשר הנפט והאנרגיה בין השנים 2005–2007, וכשר ההגנה בין 2021–2022.

ביוגרפיה
--------

אנוקסן נולד ב-25 בספטמבר 1954 בכפר איי שבמחוז נורלנד. הוא עבד כחקלאי וניהל עסק למוצרי כבול, לפני שב-1989 הצטרף למפלגת המרכז ונבחר כסגנו של נציג מחוז נורלנד לסטורטינג. ב-1993 הוא נבחר בעצמו לסטורטינג מטעם המחוז. ב-1997 הוא מונה לסגן מנהיג מפלגת המרכז, וב-1999 הפך למנהיג המפלגה והוביל אותה להצטרפות לממשלתו של קייל מאגנה בונדוויק. במסגרת חלוקת התפקידים קיבל אנוקסן את תיק שר הרשויות המקומיות ואת תפקיד סגן ראש הממשלה. אנוקסן החזיק בשני התפקידים עד התפזרות הממשלה במרץ 2000. ב-2003 הוא הוחלף בתפקיד מנהיג המפלגה בידי אסלוג האגה.

ב-2005 הצטרפה מפלגת המרכז ל"ממשלה האדומה-ירוקה" בראשות ינס סטולטנברג. במסגרת חלוקת התיקים קיבל אנוקסן את תפקיד שר הנפט והאנרגיה. הוא החזיק בתפקיד עד ספטמבר 2007 אז הודיע על פסק זמן מהחיים הפוליטיים בנימוק שהוא מעוניין להקדיש זמן למשפחתו.

ב-14 באוקטובר 2021 מונה אנוקסן לשר ההגנה בממשלתה של ארנה סולברג. בעקבות הפלישה הרוסית לאוקראינה, הודיע אנוקסן כי ארצו תספק לצבא האוקראיני קסדות ואפודי מגן. כמו כן הודיע כי נורווגיה תציב חיילים בליטא כדי למנוע את התרחבות המלחמה.

בתחילת אפריל של אותה שנה, הילדה לנגאלי, לשעבר סגנית מנהיגת מפלגת המרכז, הגישה תלונה רשמית נגד אנוקסן בטענה שהוא נגע בה בצורה בלתי הולמת 20 שנה קודם לכן. אנוקסן טען שהוא אינו זוכר את המקרה, אולם התנצל בפני לנגאלי. כעבור כמה ימים הגיעה תלונה מאשה נוספת, שנותרה אנונימית, שטענה ליחס דומה מצד אנוקסן בתקופה בה זה שימש כשר הנפט והאנרגיה. ב-9 באפריל הגיש אנוקסן את התפטרותו לראש הממשלה.

קישורים חיצוניים
----------------

ויקישיתוף מדיה וקבצים בנושא **אוד רוגר אנוקסן** בוויקישיתוף

הערות שוליים
------------

1. ↑  "Norge trekker Oljefondet ut av Russland"
2. ↑  "Varsel mot forsvarsministeren: -Det gjorde noe med tryggheten min"

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 41145969990632250444
* WorldCat: viaf-41145969990632250444

 |
**לוקאס אריק הולגר ברגוואל** (בשוודית: **Lucas Erik Holger Bergvall** נולד ב-2 בפברואר 2006 בשוודיה) הוא כדורגלן שוודי המשחק בעמדת הקשר בקבוצת יורגודן מליגת העל השוודית ובנבחרת שוודיה.

קריירת מועדונים
---------------

ברגוואל גדל במחלקת הנוער של ברומאפויקארנה, והחל את הקריירה המקצוענית שלו בקבוצה הבוגרת של המועדון במסגרת ליגת המשנה השוודית והליגה השוודית השלישית. הוא ערך 12 הופעות ליגה במדי המועדון, בהן הבקיע שער אחד.

ב-9 בדצמבר 2022 חתם ברגוואל ביורגודן מליגת העל השוודית.

ב-2 בפבואר 2024 חתם בטוטנאהם מהפריר ליג

קריירה בינלאומית
----------------

ב-12 בינואר 2024 ערך ברגוואל את הופעת הבכורה שלו בנבחרת שוודיה, בניצחון 2-1 על נבחרת אסטוניה במשחק ידידות.

קישורים חיצוניים
----------------

ויקישיתוף מדיה וקבצים בנושא **לוקאס ברגוואל** בוויקישיתוף
* לוקאס ברגוואל, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לוקאס ברגוואל"**.
**נאשונל סמלינג** (בנורווגית: **Nasjonal Samling**) הייתה מפלגה שפעלה בנורווגיה בשנים 1933–1945. המפלגה דגלה באנטישמיות, אנטי-דמוקרטיה, אנטי-קומוניזם ואנטי-ליברליזם. הייתה זו מפלגה-אחות של המפלגה הנאצית, והיא שיתפה עמה פעולה בזמן הפלישה הגרמנית לנורווגיה ובמהלך שנות הכיבוש הגרמני והנהיגה את משטר שיתוף הפעולה הנורבגי עם הנאצים. המפלגה מעולם לא הצליחה לעבור את אחוז החסימה בבחירות חופשיות בנורווגיה ומעולם לא שלחה נציגים לסטורטינג, הפרלמנט הנורווגי.

היסטוריה
--------

המפלגה הוקמה ב-17 במאי 1933 על ידי וידקון קוויזלינג ופרקליט המדינה יוהאן ברנהרט היורט. בבחירות שהתקיימו ארבעה חודשים לאחר הקמת המפלגה היא זכתה ב-22,750 קולות, כ 2.2% מהקולות, ולא שלחה אף נציג לפרלמנט. היות שהמפלגה הדגישה קו אנטישמי ופרו-גרמני, התנערה ממנה הכנסייה הנורווגית. מספר חבריה צנח ל-2,000 חברים בלבד ובבבחירות 1936 כשלה שוב, עם שיעור תמיכה של 1.8%.

עם פרוץ מלחמת העולם השנייה בשנת 1939 ביקר קוויזלינג בברלין, שם נפגש עם אדולף היטלר, קיבל כסף שהיה מיועד למימון פעולות המפלגה, והבטיח להיטלר שבמקרה של פלישה גרמנית תוכל מפלגתו לתפוש את השלטון בנורווגיה ולהקים ממשלה פרו-גרמנית.

ב-9 במאי 1940, כאשר פלשה גרמניה הנאצית לנורווגיה, הודיע קווזלינג על הפיכה במהדורת החדשות ואילץ את הממשלה החוקית ואת המלך הוקון השביעי להימלט ובסופו של דבר לצאת לגלות בבריטניה.

לאחר הצלחת הגרמנים מונה קווזלינג לראש ממשלת נורווגיה. קוויזלינג לא נהנה מתמיכה ציבורית וממשלתו שרדה חמישה ימים בלבד, עד שיוזף טרבובן התמנה לרייכסקומיסר (ממונה מטעם הרייך), בעל הסמכות הגבוהה ביותר בנורווגיה וכפוף ישירות להיטלר, וקוויזלינג נעשה כפוף לו.

בשנות הכיבוש הגרמני המפלגה שיתפה פעולה עם הכובשים והייתה אחראית להשמדתם של 800 יהודים מתושבי נורווגיה ולפעולות נגד המחתרת הנורווגית.

לאחר שחרור נורווגיה על ידי בעלות הברית, קוויזלינג ושני מנהיגים אחרים של הנאשונל סמלינג, אלברט ויליאם הגלין ורגנאר סקנקה, נשפטו לגזר דין מוות מול כיתת יורים. בזמנים מאוחרים יותר משפטים אלו היו שנויים במחלוקת, שכן עונש המוות הושב לחוק הנורווגי רק לקראת סוף המלחמה, על ידי הממשלה הגולה, לענישת פושעי המלחמה. מפלגת הנאשונל סמלינג הוצאה מחוץ לחוק.

קישורים חיצוניים
----------------

ויקישיתוף מדיה וקבצים בנושא **נאשונל סמלינג** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 7162f64a-96aa-4e62-9013-5ca23e5c4dd4

 |
**פרדריק יונאס לוסיאן בוטפילד קולט** (בנורווגית: **Frederik Jonas Lucian Bothfield Collett**‏; 25 במרץ 1839 – 19 באפריל 1914) היה צייר נורווגי, מזוהה עם תמונות החורף שלו מהאזור סביב לילהמר, נורווגיה.

ביוגרפיה
--------

קולט, בנם של שר המשפטים יוהאן קולט (1800–1877) ואשתו מארי פרדריקה תומאסון (1810–1839), שנפטרה שלושה ימים לאחר לידתו, גדל במשפחה של פוליטיקאים ופקידים. ראש ממשלת נורווגיה יונאס קולט היה סבו.

עד 1858 הוא למד במכון הצוערים של קריגסמרין. במהלך תקופה זו, בילה ארבע עד חמש שנים בים, הוא פגש את קצין חיל הים קרל פרדריק דיריקס (1814–1895), שחלקו ביניהם את התשוקה לציור.

עם אביו נסע לדיסלדורף, שם ביקרו את צייר הנוף הנס גודה, שלימד באקדמיה, שקיבל אותו כסטודנט פרטי בשנת 1860 ולימד אותו שנתיים. בשנת 1861 גודה, חברו פיטר ניקולאי ארבו וקולט נסעו יחד למסע לימודי. יחד עם אדולף טידמן, הם ביקרו את גודה בשנת 1862 בטיול לימודי בויילס, שממנו הופיעו רישומיו לתמונה שצייר מוויילס משנת 1863.

בין השנים 1862 עד 1864 הוא הלך לסטודיו הפרטי של מורטן מולר בדיסלדורף. הוא גם נרשם לשנת הלימודים 1861/1862 באקדמיה לאמנות בדיסלדורף בכיתה שהונחתה על ידי רודולף ויגמן. הוא צבר קשר חברתי הדוק עם אמנים סקנדינבים אחרים בדיסלדורף באמצעות חברותו בעמותת האמנים מלקסטן, אליה השתייך בין השנים 1861-1865/1866.

בשנת 1873 נסע לפריז עם הצייר פריט תולוב, אותו פגש בקופנהגן. בשתי תקופות נוספות, בשנים 1874/1875 ו- 1878/1879, הוא חי בפריז בסביבתם של אמנים סקנדינביים אחרים כמו קרל פרדריק היל או ברנד לינדהולם ולמד את הטכניקות האמנותיות של ציירי הנוף של בית הספר ברביזון.

בשנת 1877 נסעו תולוב, לינדהולם וקולט למסע לימודי בלה האבר ודורדרכט. בהשפעת ציור הנוף הצרפתי, הוא שינה את סגנון הציור שלו לכיוון האימפרסיוניזם המוקדם. בשנות השמונים של המאה ה-19 עבר לחלוטין לציור באוויר הפתוח.

קולט הגיע ללילהאמר בפעם הראשונה בשנת 1883. הוא ביקר בעיר בכל חורף משנת 1886 ועד מותו. נופי החורף הטבעיים שנוצרו שם הפכו למומחיותו. לציור בנוף בתנאי כפור הוא פיתח את סוג הסטודיו באוויר הפתוח על מזחלת, שנבנתה בשנות ה -90 של המאה ה-19 על ידי מפעל הרכבות סקאבו. בשנים 1896 עד 1912 הוא עיצב גם דגימות בד.

קולט הציג באופן קבוע בתערוכות הסתיו בכריסטיאניה (אוסלו). הוא גם שלח כמה תמונות לתערוכות בינלאומיות (קופנהגן 1872, וינה 1873, פריז 1889, שיקגו 1893, ברלין 1896, סטוקהולם 1897, סנט פטרסבורג 1897, פריז 1900, מינכן 1901, דיסלדורף 1904).

לקולט הייתה פנסיה קטנה שהפכה את חיי הרווקות שלו לעצמאים מבחינה כלכלית. זו עשויה להיות גם אחת הסיבות לכך שהוא צייר מעט יחסית בקריירה שלו, סך הכל כ־230 תמונות בלבד.

גלריה
-----

* אחרי השקיעה אחרי השקיעה
* חורף במסנה חורף במסנה
* נמל ברגןנמל ברגן
* שני דייגיםשני דייגים
* אשה עם דליאשה עם דלי
* גבר עם מטריה גבר עם מטריה

קישורים חיצוניים
----------------

ויקישיתוף מדיה וקבצים בנושא **פרדריק קולט** בוויקישיתוף

הערות שוליים
------------

1. ↑  Ingrid Blekastad, Frederik Collett, **Norsk biografisk leksikon**, 2020-02-25
2. ↑  Findbuch 212.01.04 Schülerlisten der Kunstakademie Düsseldorf (ארכיון)
3. ↑  Vidar Poulsson, Frederik Collett, **Norsk kunstnerleksikon**, 2017-02-20

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14458845j (data)
* ISNI: 0000 0000 6707 6684
* KulturNav: f03c43e0-1f50-45c6-a2ff-ddda493c4943
* LCCN: n2001006261
* RKD: 17716
* SNAC: w6hm76q7
* ULAN: 500084118
* VIAF: 60883817
* WorldCat: lccn-n2001006261

 |
**איליט** הוא מינרל וגם שם קבוצה של מינרלי חרסית (מינרלים פילוסיליקטים שהם סיליקטים במבנה בצורת לוחיות). על פי אתר Mindat הקבוצה מכילה את המינרל איליט בלבד, בעוד ש אתר U.S. Geological Survey משייך גם את המינרל גלאוקוניט לקבוצה זו. האיליט הוא מינרל רך שאינו תופח במים, המתגבש בגבישים זעירים. המינרל קרוי על שם המדינה בו זוהה לראשונה ב-1937, אילינוי שבארצות הברית. האיליט מכונה גם "הידרומיקה", ו"הידרומוסקוביט". המינרל **בראמאליט** הוא המקבילה עתירת הנתרן לסוג מינרל זה.

מבנה האיליט זהה למבנה המינרלים ממשפחת הנציצים כדוגמת המוסקוביט. כלומר, שלוש שכבות היוצרות לוחית. שתי השכבות החיצוניות בנויות מטטרהדרונים של SiO4. שלושה מתוך ארבעת אטומי החמצן נמצאים במישור השכבה ומתחברים לאטומי חמצן של הטטרהדרונים האחרים באותה שכבה ויוצרים בכך רשת של משושים. אטום החמצן המהווה את הקודקוד הרביעי של הטטרהדרון מתקשר עם השכבה האמצעית. השכבה האמצעית בנויה מאוקטהדרונים (גופים בעלי שמונה מישורים) שבמרכזם אלומיניום המוקפים באטומים של חמצן או בקבוצת ההידרוקסיל (OH). מבנה זה מכונה חרסית של 2:1. עובי הלוחית כ-~ 1nm‏. ההבדל בין איליט למשפחת הנציצים הוא בכך שבאיליט יש אחוז גבוה יותר של צורן, מגנזיום, ברזל ומים ואחוז נמוך יותר של אלומיניום בשכבות הטטרהדרליות וקטיוני אשלגן בשכבת הביניים שבין הלוחות אשר ממקומים בחור האקסגונלי ("החלל" בין אטומי החמצן בטטרהדר) מצמידים את הלוחות בקשרים חזקים ואינם מאפשרים החלפה עם מולקולות מים ותפיחה של החרסית.

הנוסחה הכימית המקובלת של האיליט רשומה בטבלה משמאל, אך קיימים לא מעט החלפות של יונים. האיליט מופיע כמקבצים של גבישים מונוקלינים זעירים בצבע לבן עד אפור. משום שגביש האיליט הוא זעיר נדרש שימוש בשיטות אבחון כגון שיקוף בקרני רנטגן על מנת לזהות את המינרל.

איליט נוצר כתוצאה מבליה של פצלת השדה או מוסקוביט ובסביבות של מעיינות חמים. הוא נפוץ באדמות וסלעים חרסיתיים כמו גם בסלעים מותמרים נמוכי דרגה. בין איליט לבין גלאוקוניט ניתן להבדיל רק בעזרת שיקוף בקרני רנטגן. הגלאוקוניט הוא מינרל במבנה זהה לזה של האיליט בו היונים בשכבה האוקטהדרלית הם של ברזל ולכן יש המגדירים אותו כחלק מקבוצת האיליט.

קישורים חיצוניים
----------------

ויקישיתוף מדיה וקבצים בנושא **איליט** בוויקישיתוף
* איליט באתר webmineral
**ג'קלין יואיט** (באנגלית: **Jacqueline Hewitt**; נולדה ב-4 בספטמבר 1958) היא אסטרופיזיקאית אמריקאית. היא הייתה הראשונה שגילתה טבעת איינשטיין.

ראשית חייה והשכלה
-----------------

יואיט נולדה בוושינגטון די. סי. ב-4 בספטמבר 1958. הוריה הם וורן א' יואיט, עורך דין בינלאומי בדימוס ממחלקת המדינה, וגרטרוד (גראדל) יואיט. היא למדה במכללת ברין מאר בפילדלפיה וסיימה את לימודיה בכלכלה בהצטיינות בשנת 1980. יואיט השתתפה בשיעור אסטרונומיה בקולג' האוורפורד (אנ') בשנה השנייה שלה, מה שהצית את התעניינותה במדע. את לימודיה לתואר שני עשתה במכון הטכנולוגי של מסצ'וסטס. במהלך לימודיה לתואר שני החלה ללמוד על אודות עדשות כבידה באמצעות רדיו-טלסקופ "מערך גדול מאוד". יואיט קיבלה תואר דוקטור בפיזיקה בשנת 1986. מקורות מסוימים טוענים בטעות כי היא קיבלה את הדוקטורט שלה בשנת 1988.

קריירה
------

במהלך הפוסט-דוקטורט שלה ב-MIT, יואיט הייתה חלק מצוות אינטרפרומטריה ארוכה מאוד בשנים 1986–1988. בעוד היא מנתחת את הנתונים שאספה במהלך לימודי התואר השני שלה, היא גילתה טבעת על מסך המחשב שלה. טבעת זו, חלק ממערכת העידוש הכבידתיMG1131 + 0456, הייתה טבעת איינשטיין הראשונה שנתגלתה. מאז התגלית פורצת הדרך של יואיט, התגלו טבעות איינשטיין רבות אחרות, ונמצא כי הן נפוצות הרבה יותר מכפי שחשבו האסטרונומים. טבעות איינשטיין חשובות משום שהן יכולות לעזור לענות על שאלות לגבי גודלו וגורלו של היקום שלנו. יואיט עבדה כחוקרת במחלקה לאסטרופיזיקה באוניברסיטת פרינסטון ב-1988. לאחר שנה אחת של מחקר בפרינסטון, היא חזרה ל-MIT כמורה מן החוץ לפיזיקה, ועבדה כפרופסור במשרה מלאה מאז 1989. יואיט היא גם החוקרת הראשית של קבוצת הרדיו-אסטרונומיה של מעבדת המחקר באלקטרוניקה ב-MIT. מאז 2002, יואיט מונתה למנהלת מכון קאוולי לאסטרופיזיקה וחלל ב-MIT.

הוקרה
-----

בשנת 1989 זכתה בפרס פרס אנני ג'אמפ קאנון לאסטרונומיה. בשנת 1990, יואיט זכתה במלגה מטעם קרן דייוויד ולוסיל פאקרד. בזכות עבודתה על עדשות הכבידה, עמיתיה ב-MIT המליצו עליה כמועמדת לפרס ע"ש הרולד יוג'ין אדג'רטון. בשנת 1995, יואיט זכתה בפרס ע"ש מריה גופרט-מאייר בזכות עבודתה ברדיו-אסטרונומיה.

קישורים חיצוניים
----------------

ויקישיתוף מדיה וקבצים בנושא **ג'קלין יואיט** בוויקישיתוף

הערות שוליים
------------

1. ↑  "Hewitt takes the controls at Center for Space Research". *MIT News*. נבדק ב-2019-03-19.
2. ↑  Hewitt, Jacqueline. "Jacqueline Hewitt". MIT. נבדק ב-19 במרץ 2019. `{{cite web}}`:  (עזרה)
3. ↑  Scientists**, Facts on File, 2002, isbn=0-8160-4381-7.**
4. ↑  Pamela Proffitt, **Notable Women Scientists**, Gale Group, 1999, isbn 0-7876-3900-1.
5. ↑  Oakes, **International Encyclopedia of Women Scientists**.
6. 1 2  Proffitt, **Notable Women Scientists**.
7. ↑  "MIT Kavli Institute Directory | MIT Kavli Institute for Astrophysics and Space Research|accessdate=2019-03-19|website=space.mit.edu".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007450538805171
* BIBSYS: 90339313
* BnF: cb123959893 (data)
* CiNii: DA03354509
* GND: 1285571002
* ISNI: 0000 0001 0917 4646
* LCCN: n88231242
* NTA: 158656563
* SUDOC: 136539351
* VIAF: 76401108
* WorldCat: lccn-n88231242

 |
**רובע הבילויים של טורונטו** (באנגלית: **Toronto Entertainment District**) הוא אזור במרכז העיר טורונטו שבקנדה. האזור נודע בשל אפשרויות הבילוי הרבות שבו, סצנת חיי הלילה שבו, והאטרקציות התרבותיות שבו.

אטרקציות התיירות הבולטות באזור כוללות בין היתר את מגדל התקשורת מגדל סי אן אשר בגובה 1,815 מטרים, אצטדיון רוג'רס סנטר המשמש כמגרש הביתי של קבוצת הבייסבול של טורונטו בלו ג'ייס וקבוצת הכדורגל של טורונטו ארגונאוטס, והיכל התהילה של ההוקי, שמוקדש להיסטוריה של ספורט ההוקי קרח. בנוסף האזור מכיל גם מוסדות בולטים של אמנויות הבמה, כולל תיאטרון אלכסנדרה המלכותי.

לרובע הבילויים של טורונטו סצנת חיי לילה מצליחה, עם ברים רבים, מועדוני לילה ומקומות בהם מתקיימים הופעות מוזיקליות. האזור מכיל גם מגוון מסעדות המגישות מאכלים ממטבחים מגוונים.

גלריית תמונות
-------------

* אצטדיון רוג'רס סנטראצטדיון רוג'רס סנטר
* מגדל סי אןמגדל סי אן
* רחוב קינגרחוב קינג

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **רובע הבילויים ורובע המסחר של טורונטו** |
| ויקישיתוף תמונות ומדיה בוויקישיתוף: **רובע הבילויים של טורונטו** |

* אתר האינטרנט הרשמי של רובע הבילויים של טורונטו
**בסמטי בלוז** הוא סרט מוזיקלי קומי-רומנטי אמריקאי, משנת 2017, בבימויו של דן בארון. זהו סרט הביכורים של הבמאי והוא מבוסס על תסריט מאת ברון וג'ף דורכן. בסרט מככבים ברי לארסון ואוטקרש אמבודקר בתפקידים הראשיים וכן סקוט באקולה, דונלד סאת'רלנד וטיין דיילי.

על פי דרישה מאולפני Shout!, הסרט יצא במהדורה מוגבלת.

עלילה
-----

מדענית בשם לינדה (ברי לארסון) יוצרת עם אביה (סקוט באקולה) אורז שעבר שינוי גנטי. הבוס של השניים (דונלד סאת'רלנד) שולח אותה להודו בכדי למכור אותו לחקלאים הכפריים. בהתחלה היא מפגינה בורות וחוסר ידע ביחס למדינה, אולם בהמשך היא לומדת בזכות ההודים המוכשרים ומסבירי הפנים. היא פוגשת בחקלאי משכיל, ראג'יט (אוטקרש אמבודקר), הנאבק למען זכויותיהם של חקלאי האורז המקומיים. כאשר לינדה מגלה שהעסקה המוצעת של החברה בה היא מועסקת תהרוס את אורח חייהם של החקלאים, היא מבינה שעליה ועל ראג'יט לעבוד בשיתוף פעולה בכדי לעצור זאת.

דמיות
-----

* ברי לארסון כלינדה, מדענית מזון
* סקוט בקולה כאריק, אביה של לינדה
* דונלד סאת'רלנד כגורגון, הבוס של אריק ולינדה
* טיין דיילי כאוולין
* אוטקרש אמבודקר כראג'יט
* באגים בהרגאבה קרישנה כבאפוג'י
* סאהיל סגל כוויליאם
* סוהסיני מולאי כגברת פאטל
* לקשמי מנצ'ו כסיטה

הפקה
----

בינואר 2013 הצטרפה ברי לארסון לצוות הסרט, עם דן ברון כבמאי, ודן ברון וג'ף דורכן כתסריטאי. הצילומים התרחשו לראשונה בשנת 2013 בקרלה. במקור הם היו אמורים להתקיים בטמיל נאדו, אך מזג אוויר יבש הפך את המקומות המתוכננים לבלתי מתאימים ולכן ההפקה נאלצה לעבור מקום שבועות לפני תחילתו.לא צולמו מספיק סצינות בשנת 2013 מכיוון שהשבועות האחרונים של ההפקה חופפים לעונת המונסון והתפאורות נפגעו. ההפקה הסתיימה במאי 2017.

קישורים חיצוניים
----------------

* "בסמטי בלוז", במסד הנתונים הקולנועיים IMDb (באנגלית)
* "בסמטי בלוז", באתר Rotten Tomatoes (באנגלית)
* "בסמטי בלוז", באתר Box Office Mojo (באנגלית)
* "בסמטי בלוז", במסד הנתונים הקולנועיים KinoPoisk (ברוסית)

הערות שוליים
------------

1. ↑  Dan Baron, IMDb

בסמטי בלוז
**בית החינוך בכפ"ס ע"ש זלמן שזר** ובקיצור **שז"ר** הוא בית ספר חטיבת ביניים שנוסד בשנת 1975 בכפר סבא. כיום לומדים בו כ-730 תלמידים.

בית החינוך הוא חטיבת ביניים הכולל תוכניות לימודים מגוונות, בנוסף לפעילויות חברתיות ותרבותיות רבות. לפי אתר בית החינוך, חזון בית החינוך הוא: "הכבוד הוא הדרך. האדם – הוא המטרה".

צביון בית החינוך
----------------

אמפי בתוך בניין בית החינוך.
אולם הספורט של בית החינוך.
### חדשנות פדגוגית

בית חינוך שז"ר הוא בית חם לחדשנות פדגוגית, שיתופי פעולה והקשבה. בית החינוך מזמין את התלמידים ואת הצוות לדיאלוג, לשאילת שאלות ולעזרה הדדית. בית החינוך מעודד יוזמות חינוכיות ויוזמות חברתיות, הוא פותח עבור התלמידים שלל הזדמנויות להתנסות במדעי הרוח, במדעים, בספורט, בתנועה, במנהיגות, ביזמותובעיקר ביצירת זוויות ראייה אישיות וחברתיות.

בתור בית חינוך מתוקשב, התלמידים והצוות הם חלק בלתי נפרד מעולם משתנה, מתקדם ועמוס במידע. תפקידנו הוא לייצר סביבה של אמת, טוב והשראה כדי להוביל את כולנו לעתיד מבטיח, מקיים ובטוח.

### כיתת ספורט

כיתה ייחודית לכדורסלנים ולכדורסלנית, הכיתה מקבלת חמש שעות העשרה בתחום הספורט הכוללת אימוני אתלטיקה, שיעור עיוני קבוי פעילויות העשרה. הכיתה פועלת בשיתוף עם הפועל בני כפר סבא.

### ניצוצות

תוכנית "ניצוצות" היא מיזם חינוכי, שהוקם מתוך שאיפה לחשוף את התלמידים לתחומי עניין מגוונים. במסגרת ניצוצות בוחר כל תלמיד בכל חודש "ניצוץ" "שמדליק אותו", תוכני הניצוצות נוגעים בכל תחומי החיים: מדעים וטכנולוגיה, יזמות, מדיה, כישורים אישיים ועוד. הבחירה הופכת לסדרה של מפגשים בהם פוגשים התלמידים אדם המציג בפניהם את הניצוץ שלו.

מדריכי השל"ח הצעירים
--------------------

המש"צים הם תלמידים משכבת ט' אשר בוחרים להצטרף לצוות של"ח, עוברים תהליך הכשרה מתמשך ורואים בהתנדבות הגשמה משמעותית לשירות ותרומה לחברה ומדינת ישראל. המש"צים יהוו קבוצת הנהגה שתסייע ביוזמה, ארגון וביצוע של כל פעילויות השל"ח ופעילויות חברתיות וערכיות בבית החינוך ובקהילה, וכן קבוצת הדרכה לדור עתידי של מש"צים בבית החינוך.

קישורים חיצוניים
----------------

* סרטון הסבר על בית החינוך
* עמוד היוטיוב של בית החינוך
* אתר ראשי
* עמוד הפייסבוק של בית החינוך
בית **הכנסת סיניורה גיברת** (באנגלית: **Signora Giveret Synagogue**; בטורקית: **Sinyora giveret sinagogu**) הוא בית כנסת בעיר איזמיר, טורקיה. בית הכנסת מתוארך למאה ה-17 והוא בשימוש עד היום.

 פנים בית הכנסת סיניורה גיברת באיזמיר
 פנים בית הכנסת סיניורה גיברת באיזמיר
 פנים בית הכנסת סיניורה גיברת באיזמיר

היסטוריה
--------

בית הכנסת סיניורה גברת נבנה בשנת 1660, על ידי אשה ששמה לא ידוע, שהקדישה את ביתה לקהל ועלתה לארץ ישראל. הוא עומד בצומת של רחוב 927 (המכונה חברה סוקאק ('רחוב בית הכנסת') עם שדרת אנאפארטלאר. המבנה ניזוק בשריפה הגדולה בשנת 1841, ולאחר מכן שוחזר על ידי משפחת ירושלמי לפי התכנון המקורי, בסגנון אדריכלות איטלקית (אנ').

המתחם
-----

לבית הכנסת סיניורה גברת יש חצר גדולה מוקפת חומות מסיביות וגבוהות שחוסמות את הנוף מבחוץ. בחצר ישנם מבנים נוספים שנקראים, בית מידאש (בית מדרש). בתי הכנסת שלום ואלגזי, נמצאים באותו רחוב בסמוך לבית הכנסת סיניורה גברת. פינת הרחובות בו ממוקם בית הכנסת נמצאת בסמוך, לבזאר ההיסטורי של איזמיר, הכולל רשת של חנויות קטנות ורחובות צרים המקיפים את בית הכנסת.

ארכיטקטורה ותכונות
------------------

המתכנסים והמתפללים נכנסים לבית הכנסת, דרך גרם מדרגות בן 5 מדרגות למרפסת. עזרת הנשים של בית הכנסת מגיעה עד ארון הקודש. המושבים מסודרים באופן ליניארי, בדומה לפנים הכנסייה. המחיצה מתחילה באולם הכניסה עד לתוך האולם הראשי. חלל זה צמוד לקיר ההקל כקומת ביניים המופרדת על ידי רשתות עץ. הבניין נבנה בבניית אבן. גג הבניין הוא גג ירך (אנ') מעץ (גג משולש). גם הרצפה והתקרה עשויים מעץ. דלת הכניסה לבניין היא דלת ברזל פשוטה. מהכניסה ניתן לראות את החזית הצפונית של הבניין. מסדרון קצר מחבר לחצר ולכניסה לבניין. בבניין ריהוט צנוע וחלונות רבים לכניסת אור טבעי. המושבים מסודרים בקפידה ועל חלקם חרוטים שמות הבעלים. כמה מושבי עץ ממוקמים בצדדים, ליד הקירות.

### תכונות מבניות

המבנה מלבני עשוי אבן ולבנים. הוא מכוסה בגג עץ. ניתן להגיע ל"מחיצה" שנמצאת על גבי הכניסה לאולם דרך החצר. הרצפה והתקרה עשויים מאריחים ועץ. על התקרה בחלק הפנימי ישנם פרחי ברונזה מוקפים בצורות גאומטריות ירוקות, ארון הקודש עשוי מעץ אשוח וחיפויי בצבע בורדו. פתחי החלונות מקושתים. החלונות בחזית הצפונית והדרומית מעניקים לבניין אור טבעי.

קישורים חיצוניים
----------------

ויקישיתוף מדיה וקבצים בנושא **בית הכנסת סיניורה גיברת** בוויקישיתוף

* "Sinyora Giveret Havrası" [Sinyora Giveret Synagogue] (בטורקית). İzmir Provincial Culture and Tourism Directorate.

הערות שוליים
------------

1. ↑  יעקב ברנאי, המראה של אירופה, ירושלים תשע"ה, עמ' 83–84.
2. ↑  אודות בית הכנסת סיניורה גיברת באתר בתי הכנסת באיזמיר
3. 1 2  Signora Giveret Synagogue - Izmir City Vision - Daily Tours and Transfer Ground Services, www.izmircityvision.com
4. ↑  jhe, Izmir Jewish Heritage Tourism project formally launched, Jewish Heritage Europe, ‏2014-12-26 (באנגלית אמריקאית)
5. ↑  Editora-eSefarad.com, The Izmir Project, the hidden secrets of the Ancient Synagogues of Izmir, eSefarad, ‏2012-06-04 (בספרדית)
6. ↑  The Izmir Route of Jewish Heritage, European Jewish Heritage powered by AEPJ (באנגלית בריטית)
התפרצות הר טבורבור בפברואר 2009
**הר טַבוּרְבוּר** (באיטלקית: **Tavurvur**) הוא הר געש שכבתי פעיל במזרח האי בריטניה החדשה, השייך לפפואה גינאה החדשה. ההר הוא אחד מהלועות של קלדרת רבאול ושוכן על שוליה המזרחיים של הקלדרה. ההר ידוע בהתפרצויותיו התכופות שגרמו להרס ניכר בעיירה רבאול הסמוכה.

היסטוריה
--------

ב-1937 נהרגו 507 תושבים מהתפרצות טבורבור והר הגעש וולקן, לוע המצוי על השוליים המערביים של קלדרת רבאול. בעקבות זאת החליט השלטון האוסטרלי המקומי להעביר את הבירה ללָאֶה (Lae) המרוחקת והבטוחה יותר.

בשנים 1983 ו-1984 הייתה רבאול על סף פינוי בשל התחממות הרי הגעש. ההתפרצות לא התרחשה עד 19 בספטמבר 1994, אז התפרצו הרי הגעש וולקן וטבורבור בעת ובעונה אחת וכיסו את שדה התעופה המקומי ואת העיירה כולה באפר געשי. עמוד האפר מטבורבור הגיע לגובה של 6 ק"מ, אם כי גובהו הממוצע היה 2-1 ק"מ. לתושבי העיירה ניתנה אזהרה 19 שעות לפני ההתפרצות, ורובם הספיקו להתפנות. תכנון ההתפנות ותרגולות תכופות סייעו לשמירה על הסדר בעת ההתפנות, ובזכות זאת מספר ההרוגים היה מועט. מרבית המבנים בחצי הדרום מזרחי של העיירה קרסו תחת משקל האפר הגעשי. התפרצות זאת הביאה את השלטונות להעביר את הבירה המחוזית מרבאול לקוקופו.

הר הגעש וולקן נותר רדום לאחר ההתפרצות, אבל טבורבור המשיך להיות פעיל עד 1995. תצפית הרי געש ממשלתית הוקמה בקצה הצפוני של רבאול ותפקידה הוא לנטר אחר הרי הגעש הסמוכים לעיירה, אך גם אחר הרי הגעש בבריטניה החדשה ובאיים הסמוכים.

שדה התעופה של רבאול נחרב בהתפרצות של שנת 1994. השדה היה במסלולו הישיר של האפר הגעשי. השדה נבנה מחדש בעיירה טוקואה (Tokua), דרומית-מזרחית לרבאול, מחוץ לטווח הרי הגעש, אך מדי פעם הוא נסגר בשל פעילות געשית.

ב-25 בינואר 2005 התפרץ טבורבור שוב, התפרצות שנמשכה עד נובמבר אותה שנה. בהתפרצות זו פעלו שני לועות משנה שכל אחד פלט טפרה בגוון שונה.

ב-7 באוקטובר 2006 שוב התפרץ טבורבור, והתפוצצות הראשונית גרמה לניפוץ זגוגיות במרחק 12 קילומטרים משם ושילח עמוד אפר לגובה של 18 קילומטרים. אם כי למזלם של התושבים הרוח הרחיקה את האפר מרבאול.

קישורים חיצוניים
----------------

ויקישיתוף מדיה וקבצים בנושא **טבורבור** בוויקישיתוף
* Tavurvur, Rabaul Caldera, New Britain Island, Papua New Guinea

* Rabaul הדף על קלדרת רבאול באתר Global Volcanism Program
* Rabaul תמונות והסברים על קלדרת רבאול (חלקם על טבורבור) באתר Global Volcanism Program

הערות שוליים
------------

1. ↑  Rabaul
2. ↑  היסטוריה של התפרצויות
3. ↑  אתר Global Volcanism Program
4. ↑  אתר Global Volcanism Program
5. ↑  אתר Global Volcanism Program
6. ↑  אתר Global Volcanism Program
7. ↑  Winds soften erupting volcano's impact

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315528329
* WorldCat (עם VIAF): 315528329

 |
סמל ההירדן
וידקון קוויזלינג סוקר מסדר של אנשי הירדן
**הירדן** (בנורווגית: **Hirden**) הוא שמה של מיליציה צבאית למחצה, אשר שימשה כזרוע הצבאית של מפלגת נאשונל סמלינג בנורווגיה בשנות מלחמת העולם השנייה. הארגון נבנה על פי המודל של האס אס בגרמניה הנאצית.

היסטוריה
--------

ב-1933 הקים וידקון קוויזלינג בנורווגיה את המפלגה הפשיסטית נאשונל סמלינג. כבר מימיה הראשונים, התעמתו אנשי המפלגה רבות עם אנשי מפלגות השמאל והקומוניסטים, שנהגו לפוצץ את הכנסים שלהם ולהפריע לנאומים שלהם. לפיכך, החליט קוויזלינג להקים עבור המפלגה מיליציה צבאית למחצה על פי המודל של האס אס בגרמניה. אנשי המיליציה לבשו מדים מיוחדים, ושמרו בכנסי המפלגה. המיליציה שימשה גם כיחידת אבטחה אישית עבור קוויזלינג, ולפיכך קיבלה את השם "הירדן" - בימי הביניים, כונו בנורווגיה שומרי ראשו של המלך בשם "הירד".

ב-9 באפריל 1940 פלשה גרמניה הנאצית לנורווגיה. הפלישה זכתה מלכתחילה לתמיכה מלאה של אנשי נאשונל סמלינג, ובמיוחד של קוויזלינג עצמו שקיווה שהגרמנים ימנו אותו כראש ממשלת נורווגיה. לאכזבתו, בשנתיים הראשונות לכיבוש בחרו הגרמנים להטיל על נורווגיה משטר כיבוש צבאי מלא. אולם למרות זאת, אנשי נאשונל סמלינג קיבלו השפעה רבה על הנעשה בארץ. אנשי ההירדן עבדו בשיתוף פעולה הדוק עם האס אס, וסייעו בלכידתם של אנשי מחתרת נורווגים. ב-1941 הפך השירות בהירדן לחובה עבור כל הגברים חברי המפלגה. הייתה תוכנית להרחיב את השירות גם לנשים, אולם היא לא יושמה.

ב-20 בפברואר 1942 הקימו הגרמנים בנורווגיה ממשלת בובות בראשות קוויזלינג. מיד לאחר מכן החל קוויזלינג במאמצים להפוך את ההירדן לצבא הרשמי של נורווגיה. במסגרת מאמצים אלו הוקמה עבור ההירדן זרוע ימית (הירדמרין) וזרוע אווירית (הירדן פלייקורפוס). לאנשי ההירדן ניתנו סמכויות נרחבות בכל רחבי המדינה, והותר להם לקחת אנשים למעצר ולהפעיל אלימות על פי שיקול דעתם וללא תיאום עם המשטרה הנורווגית. עם זאת, ההתנדבות לשרת בהירדן הייתה דלה יחסית. בשיאו הוא כלל רק 8,500 חיילים. למרות זאת, נורווגים רבים כן בחרו לשרת את השלטון הגרמני בדרכים אחרות. בין אם בהתגייסות ישירה לאס אס או בהתנדבות לשרת כשומרים במחנות, או כלוחמים במסגרת הלגיון הנורווגי.

ראו גם
------

* נורווגיה במלחמת העולם השנייה

קישורים חיצוניים
----------------

ויקישיתוף מדיה וקבצים בנושא **הירדן** בוויקישיתוף
* Norsk krigsleksikon om Hirden
* Hirdopplæringa under 2. verdskrig (nedlastbart dokument)
* Unghirdmarinen under 2. verdskrig (nedlastbart dokument)
* Jentehirda 1940–1945 (nedlastbart dokument)
* Dom mot Kvinnehirdmedlem
* Søk i stor bilde- og filmdatabase med søkeordet %hird% i rubrikken «tekstsøk»
* Norwegian camp guards shocked SS with brutality
ארוחת צהריים מסורתית ופשוטה בהמבורג: בראטהרינג עם תפוחי אדמה מטוגנים
 בראטהרינג (בגרמנית: Brathering שפירושו "הרינג מטוגן") הוא מאכל גרמני פשוט ומסורתי של הרינג מטוגן ומטבל במרינדה. הוא אופייני למטבח בצפון גרמניה ובחלקים הצפוניים של הולנד, לארוחת צהריים או כחטיף בדוכני מזון מהיר או במסעדת איסוף עצמי.

הכנה
----

 שתי פחיות של בראטהרינג כפי שנמכרות במרכולים גרמניים
בדרך כלל, הרינג הירוק (כלומר, טרי) שהראשים והקרביים הורחקו, נטבלים הפירורי לחם או רק בקמח, ואז מטוגנים, ולבסוף מוחמצים במרינדה של חומץ לבן ומים רותחים לזמן קצר, בצל, מלח, תבלינים כמו פלפל, עלי דפנה, זרעי חרדל, ומעט סוכר. העצמות הדקות של הרינג הירוק מומסות חלקית במרינדה, כך שהן כמעט ולא מפריעות לאכילה.

בקירור, הרינג מטוגן עשוי להישמר עד שבועיים. הבראטהרינג זמין בגרמניה גם כמוצר מסחרי בקופסאות שימורים.

מנות אופייניות
--------------

בראטהרינג עצמו כבוש ומטוגן היטב וקר, יחד עם תפוחי אדמה מטוגנים חמים (Bratkartoffeln) או סלט תפוחי אדמה קר (Kartoffelsalat).

לפעמים, פראטהרינג מוצע גם כחלק מכריכי דגים (Fischbrötchen).

במסורת
------

* מרטין לותר הצהיר פעם שבראטהרינג מוגש עם אפונה ירוקה מבושלת וחרדל (שילוב לא ידוע בימינו) הוא אחד המאכלים האהובים עליו.

ספרות
-----

* Koios, Eloi Rylan (2011): בראטהרינג*.* רשימה של מנות דג נא, דגים (מזון) ופירות ים. TRACT. .
* הארגון לשיתוף פעולה ופיתוח כלכלי (2009) מילון רב לשוני של דגים ומוצרי דגים עמוד 147, ג'ון ווילי ובניו.מסת"ב 978-140-5-15760-5ISBN 978-140-5-15760-5 .

הערות שוליים
------------

1. ↑  Zipner, Helmut (2002): *Kulinarischer Norden. Rezepte von Profiköchen und Publikum.* Schlütersche. מסת"ב 9783877068595. Page 23.
2. ↑  Sälzer, Sabine (1998): *Die echte deutsche Küche.* Gräfe und Unzer. מסת"ב 9783774215382.
3. ↑  Hering, Richard and Walter Bickel (Ed.) (1978): *Herings Lexikon der Küche*. Fachbuchverlag Pfanneberg. Gießen. מסת"ב 3-8057-0218-3. Page 194.
4. ↑  Kawerau, Gustav (1903): *Martin Luther, Sein Leben und Seine Schriften.* Duncker. Page 497.
**ירון חדד** (נולד ביוני 1959) הוא שחקן וזמר ישראלי.

ביוגרפיה
--------

ירון חדד נולד בראשון לציון. הוא שירת בלהקת פיקוד דרום בין היתר עם חנוך רוזן, דורון מזר, אבי דור ועירית ענבי.

לאחר השירות הצבאי הצטרף ל"להקת קסם" שהתחרתה בשנת 1982 בקדם אירוויזיון עם השיר "בומרנג", ושנה לאחר מכן התחרתה שוב בקדם אירוויזיון עם השיר "האגדה על בל". בין חברי ההרכב הייתה גם עירית ענבי.

הוא גם שיחק במחזמר "ברנשים וחלומות" ובמחזמר "אל תרדי ממני" בבית לסין.

בקדם אירוויזיון 1987 שר את השיר "אולי הלילה" והגיע למקום האחרון.

הוא שיחק ב"סוויני טוד" בתפקיד טובי (טוביאס) ובמחזמר "עלובי החיים" בתיאטרון הקאמרי, השתתף במופע "הלהקות חוזרות" ושיחק בהצגות ילדים.

בקדם אירוויזיון 1992 הופיע עם השיר "זודיאק". השיר הגיע למקום התשיעי בלבד, אך הפך ללהיט. לאחר מכן הוציא ירון חדד את אלבום הבכורה, שהיה אלבומו היחיד ונקרא בשם "זודיאק".

בהמשך פרש חדד מעולם הבידור. בין היתר היה בעלים של פלאפליה בראשון לציון.

בשנת 2019 התארח בתוכנית הבידור מה נסגר?, שם חידש עם רועי בר נתן את שירו "זודיאק" במסגרת סדרת תוכניות מיוחדות לרגל האירוויזיון בישראל

קישורים חיצוניים
----------------

* ירון חדד, במסד הנתונים הקולנועיים IMDb (באנגלית)
* ירון חדד, באתר ספוטיפיי
* ירון חדד, באתר MusicBrainz (באנגלית)
* ירון חדד, באתר דיזר
* ירון חדד, באתר Discogs (באנגלית)

הערות שוליים
------------

1. 1 2  לימור סימון, ירון חדד מטגן ושר, באתר mynet‏, 8 בינואר 2009
2. ↑  יעקב בר-און, ‏ירון חדד: "נשברתי אחרי "זודיאק". לא קיבלתי הופעות, היומן היה ריק", באתר מעריב אונליין, 22 באפריל 2019
3. ↑  הלהקות חוזרות - כשהיינו גדולים, בערוץ היוטיוב של כאן מוזיקה, 13 בדצמבר 2011

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 487f448d-119c-44a4-83e2-04523a8c8cf1

 |
**ג'ייסון סקוט לי** (באנגלית: **Jason Scott Lee**; בסינית: **李截**; בפין-יין: Lǐ Jié; נולד ב-19 בנובמבר 1966) הוא שחקן ואמן לחימה אמריקני. תפקידו הידוע ביותר הוא בגילום דמותו של אמן הלחימה ברוס לי בסרט: "הדרקון: סיפורו של ברוס לי".

ביוגרפיה
--------

לי נולד בלוס אנג'לס להורים ממוצא ממוצא סיני-הוואי, גדל בהוואי בה למד בבית הספר התיכון פרל סיטי.

לי מתאמן באמנות הלחימה ג'יט קון דו, אותה המציא ברוס לי, מאז גילם את לי בסרט "הדרקון: סיפורו של ברוס לי" ב-1993. הוא ממשיך להתאמן וכיום הוא מאמן מוסמך בשיטה, הסמכה שקיבל מידיו של תלמידו של ברוס לי ג'רי פוטיט. לי כיכב בסרט "ספר הג'ונגל" בתפקיד הראשי בתור מוגלי בשנת 1994. הוא לוהק במקור לשחק את לו קאנג בסרט "מורטל קומבט" משנת 1995, אולם לבסוף זכה בתפקיד השחקן רובין שו.

לי הפגין את מיומנותו באמנויות לחימה בסרט "טיימקופ 2", המשכו של הסרט המקורי, "טיימקופ", משנת 1994 בכיכובו של ז'אן-קלוד ואן דאם. ב-1997 שיחק בסרט הפשע "רצח בראש", לצידה של מרי-לואיז פרקר. לי גם כיכב בסרט "חייל קטלני" משנת 1998.

לי הוא בין השחקנים והבמאים שהתראיינו לסרט התעודי "The Slanted Screen" ‏(2006), בבימויו של ג'ף אדאצ'י, אודות ייצוגם של אסיאתים ואסיאתים אמריקנים בהוליווד.

בשנת 2020 שיחק סקוט לי בסרט מולאן המהווה סרט רימייק לסרט מ-1998

לי נשוי לדיאנה צ'ן, אשת יחסי ציבור שהיא במוצאה מסינגפור, הם נישאו במאי 2008 ב- הוואי.

קישורים חיצוניים
----------------

ויקישיתוף מדיה וקבצים בנושא **ג'ייסון סקוט לי** בוויקישיתוף
* אתר האינטרנט הרשמי של ג'ייסון סקוט לי
* ג'ייסון סקוט לי, ברשת החברתית אקס (טוויטר)

* ג'ייסון סקוט לי, ברשת החברתית אינסטגרם

* ג'ייסון סקוט לי, במסד הנתונים הקולנועיים IMDb (באנגלית)

* ג'ייסון סקוט לי, באתר AllMovie (באנגלית)

* ג'ייסון סקוט לי, באתר Rotten Tomatoes (באנגלית)

* ג'ייסון סקוט לי, במסד הנתונים הקולנועיים KinoPoisk (ברוסית)

* ג'ייסון סקוט לי, באתר MusicBrainz (באנגלית)

* ג'ייסון סקוט לי, באתר Discogs (באנגלית)

הערות שוליים
------------

1. ↑  הביוגרפיה של ג'ייסון סקוט לי
2. ↑  ריאיון עם ג'ייסון סקוט לי, IGN Movies ‏ 29 באוגוסט 2005
3. ↑  "כוכבים הגיעו לחתונתו של השחקן לי", topix.com‏ 12 בספטמבר 2008

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007352162205171
* BNE: XX1363907
* BnF: cb14026008b (data)
* GND: 1020040912
* ISNI: 0000 0000 7245 087X
* LCCN: n93101066
* MusicBrainz: 317ce76c-355d-4b70-8025-2a18ce2ccd29
* NKC: xx0164847
* NLP: a0000002281145
* NTA: 118010646
* SUDOC: 135922895
* VIAF: 10047437
* WorldCat: lccn-n93101066

 |
אמבט מרים
עקרון הבישול באמבט מרים
**אמבט מרים** (מצרפתית: **Bain-marie**, מכונה בעברית גם: **(סיר) בן מארי**) היא כלי בישול וטכניקה בה משרים כלי בתוך אמבט מים רותחים, דבר המאפשר חימום מהיר אך שומר שהטמפרטורה לא תעלה מעל 100 מעלות צלזיוס, שהיא טמפרטורת הרתיחה. כלי הבישול מורכב משני חלקים: חלק תחתון גדול יחסית המשמש להרתחת מים, וחלק עליון קטן יותר השרוי רובו בתוך המים בו מתבשל או מתחמם המזון. מקור האנרגיה, בין אם אש ובין אם גוף חימום חשמלי, פועל על המים בלבד, ואלו מחממים את הכלי המרכזי.

יישום נוסף של הטכניקה הוא על ידי כלי המונח ישירות בתוך תבנית רחבה המכילה מים בנקודת רתיחה או קרוב אליה. שיטה זו מאפשרת אפייה בתנור. 

השימוש העיקרי באמבט מרים הוא התכת שוקולד והכנת רוטב הולנדז ורטבי ביצים אחרים. בגלל ששיטה זו מייצרת חום בפיזור אחיד שאינו עולה מעל 100 מעלות צלזיוס, מוצקי הקקאו והשמן של שוקולד שמותך בצורה זו לא ייפרדו והשוקולד לא ישרף. אותן תכונות מועילות גם לרטבי ביצים, הן מאפשרות לחמם את הביצים בצורה אחידה ובחום נמוך כך שלא נוצרים גושים והביצים לא מתבשלות לחלוטין.

מקור שם הכלי הוא בשמה של מרים היהודייה, אלכימאית מפורסמת מהמאה ה-3 לספירה לה מיוחסת המצאת כלי זה.

לקריאה נוספת
------------

Principe, Lawrence M. (2013). The secrets of alchemy. Chicago: The University of Chicago Press. ISBN 9780226923789

קישורים חיצוניים
----------------

ויקישיתוף מדיה וקבצים בנושא **אמבט מרים** בוויקישיתוף
* רון (שפאץ) כהן, האמבטיה של מארי, באתר ynet, 25 בינואר 2005

הערות שוליים
------------



| **טכניקות בישול** |
| --- |
| יבש | אפייה • צלייה • קלייה • עישון |
| מבוסס מים | בישול לבן • הרתחה • חליטה • שליקה • אידוי • נזיד |
| מבוסס שמן | טיגון עמוק • טיגון • הקפצה |
| מבוסס אלכוהול | פלמבה (שילהוב) |
| מבוסס חומץ או מלח | כבישה • החמצה |
| בעזרת כלים | אמבט מרים • סיר לבישול איטי • בישול במיקרוגל • סיר לחץ • מנגל • הקצפה |
| גסטרונומיה מולקולרית | ספריפיקציה • סו-וויד |
**בית הקברות היהודי בבגדאד**, בירת עיראק, הוא בית הקברות שהוקם מחדש בשנת 1962 בפאתי העיר לאחר שמתחם עתיק יותר היה קיים בלב העיר אולם הועבר בשל שאיפת ראש הממשלה עבד אל-כרים קאסם להקים בניין במקום. בשל העובדה שמספר היהודים בעיראק כולה הוא זניח המקום נטוש ואין יהודים שפוקדים את המקום.

שינוי המיקום בשנת 1962
----------------------

בשנת 1962 החליט ראש ממשלת עיראק עבד אל-כרים קאסם להקים את המגדל הגבוה ביותר בעולם הערבי כדי להאדיר את שמו ולחזק את מעמדו במזרח התיכון. את המקום להקמת המגדל הוא בחר בבית הקברות היהודי שקיים מעל ל-400 שנה וטומן הן את נרצחי הפרהוד בשנת 1941 והן רבים מהרבנים החשובים של הקהילה העתיקה וכמובן אלפי פשוטי עם. לשם כך הובל בשעת לילה מאורחת ראש הקהילה היהודית הרב ששון כדורי ללשכת ראש הממשלה שם נודע לו על הכוונה להקים את "מגדל קאסם" ועל ההחלטה שנתקבלה פה אחד להקים אותו בבית הקברות היהודי במרכז בגדאד.[דרוש מקור] ראש הממשלה ביקש את סיועו של כדורי להעביר את תכולת בית הקברות לאזור מחוץ לעיר לשכונת אל-חביביה במהלך טווח זמן של שישה חודשים. תחינתו של הרב היהודי על כך שהעברת הקברים מנוגדת לדת היהודית ועל כך ששישה חודשים אינם מספיקים לבצע את המלאכה – לא סייעו לו והרב כדורי, אנוס על פי הדיבור נאלץ לקיים את דברו של עבד אל-כרים קאסם. שרידי הקהילה היהודית הובלו לבית העלמין החדש מחוץ לעיר תוך כדי זיהוי וטיפול נאות בשרידים.
הבניין עצמו לא הוקם מעולם ואילו עבד אל-כרים קאסם נתפס בידי מורדים בשנת 1963, עונה והוצא להורג.

במקום בו עמד בית הקברות היהודי הוקמה בשנות ה-70 תחנה מרכזית בשם אל-נהדה. השכונה בה היה קיים בית הקברות העתיק נקראת היום שכונת אל-כילאני על שמו של ראשיד עאלי אל כילאני שהיה שליט פרו-נאצי של עיראק שבתקופתו התגברה האנטישמיות כלפי יהודי המדינה שעה ששלטונו עודד את ההסתה הנאצית נגד היהודים ששיאה הייתה בפרהוד של 1941.

בית הקברות כיום
---------------

עקב העובדה שלא חיים כמעט יהודים בעיראק אין למעשה מי שיפקוד את המקום וידאג לטיפוחו. השכונה בה ממוקם בית הקברות, שכונת אל-חביביה, מאוכלת בתושבים שיעים פונדמנטליסטים.

אישים ידועים הקבורים בבית הקברות
--------------------------------

* נרצחי הפרהוד
* הרב עזרא ששון דנגור (1848-1930)
* ששון חזקאל (1860-1932), שר האוצר הראשון של עיראק המודרנית
* הרוגי המלכות שהועלו לגרדום ב-1969.

קישורים חיצוניים
----------------

* חני לוין, נמצא קברו של הטייס שנעלם בבגדד משנת 2004, באתר בחדרי חרדים, 30 ביוני 2020
**מחמוד עוויסאת** (בערבית: **محمود عويسات**; נולד ב-18 באוקטובר 1998) הוא כדורגלן פלסטיני יליד-ישראל המשחק בעמדת החלוץ במ.ס. טירה מליגה א' צפון ובנבחרת פלסטין.

קריירת מועדונים
---------------

עוויסאת נולד במזרח ירושלים, ישראל, למשפחה ערבית-מוסלמית. 

התחיל לשחק כדורגל בקבוצת הילדים של הפועל ירושלים, ובהמשך שיחק גם במחלקות הנוער של בית"ר מעלה אדומים והפועל תל אביב, ובגיל 17 הצטרף לקבוצת הנוער של מכבי תל אביב, עמה השתתף בליגת האלופות לנוער.

ב-23 באוגוסט 2017 חתם עוויסאת לשלוש שנים בהפועל קטמון ירושלים מהליגה הלאומית. ב-4 בספטמבר 2017 ערך את הופעת הבכורה שלו בקבוצה, בתיקו 1–1 נגד הפועל בני לוד. במשחקו האחרון בקבוצה הבקיע את שערו הראשון בקריירה, בניצחון 2–0 על הפועל עפולה ב-21 במאי 2018.

בקיץ 2018 חתם עוויסאת בהילאל אל-קודס מליגת העל הפלסטינית. 

ב-19 ביוני 2022 עוויסאת חתם במ.ס. כפר קאסם מהליגה הלאומית, אך המעבר לא יצא לפועל.

בקיץ 2023 חתם בא-סוואחרה. ב-13 בפברואר 2024 חתם במ.ס. טירה.

נבחרת פלסטין
------------

ב-6 באוקטובר 2018 ערך את הופעת הבכורה שלו בנבחרת פלסטין, בניצחון 1–0 על נפאל.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑
2. ↑  ניר גרוסמן, עוויסאת: "שמח לחזור הביתה, לאדום של ירושלים", באתר קול העיר, 23 באוגוסט 2017
3. ↑  מערכת ONE, ‏החלוץ מחמוד עוויסאת חתם במ.ס כפר קאסם, באתר ONE‏, 18 ביוני 2022

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מחמוד עוויסאת"**.
**אנדריאס אנטוניוס מריה "דריס" ואן אכט** (בהולנדית: **Andreas Antonius Maria "Dries" van Agt**,‏ 2 בפברואר 1931 - 5 בפברואר 2024) היה פוליטיקאי ודיפלומט הולנדי אשר שימש ראש ממשלת הולנד בשנים 1977–1982 (ראש הממשלה הראשון מטעם מפלגת העם הקתולית).

ממשלתו ביצעה רפורמות רבות במגזר הציבורי לאור המיתון שהיה בכלכלה ההולנדית באותה התקופה. במקצועו הוא היה עורך דין. ואן אכט היה ידוע ביכולותיו הדיפלומטיות וניהול משא ומתן. הוא גם החזיק בעמדות אנטי-מלחמתיות והיה תומך נלהב בזכויות אדם. ואן אכט גם היה פעיל למציאת פתרון שלום לסכסוך הישראלי-פלסטיני. עד שנת 1982 היה תומך נלהב של ישראל, אך שינה את דעתו באופן נחרץ. בשנת 2012 אמר ואן אכט כי ליהודים צריכה להיות מדינה בגרמניה במקום ישראל. בספטמבר 2016 התייחס לביקורו של ראש הממשלה הישראלי בנימין נתניהו וטען כי לפי אמנת רומא הכיבוש הישראלי בגדה המערבית הוא פשע מלחמה, וכי נתניהו צריך לעמוד למשפט בבית הדין הפלילי הבינלאומי.

ביוגרפיה
--------

דריס ואן אכט נולד ב-2 בפברואר 1931 בצפון בראבנט למשפחה קתולית. בשנת 1955 סיים דוקטורט במשפטים. עם לימודי המשפטים שלו, החל ואן אכט לעבוד במשרד עורכי דין פרטי ולאחר מכן במשרד המשפטים. בשנת 1958 התחתן ובהמשך נולדו לו שלושה ילדים ושבעה נכדים. בשנת 1968 הפך לפרופסור למשפט פלילי ובשנת 1971 מונה לשופט. ביולי של אותה השנה מונה על ידי הממשלה החדשה לשר המשפטים, מינוי אשר חייב אותו להתפטר מתפקידיו האקדמיים ומתפקיד השופט. ואן אכט עורר סערה כאשר ניסה לחון את שלושת פושעי המלחמה הנאצים האחרונים ששהו בבתי הכלא ההולנדים.

בשנת 1973 התמנה לסגן ראש הממשלה. בשנת 1976 נבחר ואן אכט לראשות מפלגת העם הקתולית וכשנה לאחר מכן נבחר לראשות הממשלה. בשנת 1981 הקים ואן אכט את ממשלתו השנייה בקואליציה עם מפלגת העבודה ודמוקרטים 66. במאי 1982 התפרקה ממשלה זו לאחר עזיבתה של מפלגת העבודה. בשנים 1983–1987 ואן אכט שימש כנציב מחוז צפון בראבנט. בשנים שלאחר מכן כיהן כשגריר האיחוד האירופי ביפן ובארצות הברית. בשנת 1995 פרש מהפוליטיקה בגיל 64. לאחר פרישתו, ואן אכט חזר לאקדמיה כחוקר יחסים בינלאומיים, והיה פרופסור אורח למשך שנה אחת באוניברסיטת קיוטו.

נפטר ב-5 בפברואר 2024 לאחר שבחר לעשות המתת חסד יחד עם אשתו, ארבע שנים לאחר שעבר אירוע מוחי.

קישורים חיצוניים
----------------

ויקישיתוף מדיה וקבצים בנושא **דריס ואן אכט** בוויקישיתוף
* 

* אתר האינטרנט הרשמי של דריס ואן אכט (בהולנדית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311156505171
* BIBSYS: 90130455
* CiNii: DA0375429X
* GND: 122369351
* ISNI: 0000 0000 3139 4656
* LCCN: n79004152
* NTA: 068942745
* VIAF: 50106807
* WorldCat: lccn-n79004152

 |







1. ↑  גם במותם לא נפרדו: ראש ממשלת הולנד לשעבר ואשתו ביצעו המתת חסד – ביחד | ישראל היום, באתר www.israelhayom.co.il, ‏2024-02-11
**פיטר קוטז** (באנגלית: **Pieter Coetze**; נולד ב-13 במאי 2004) הוא שחיין דרום אפריקאי, אלוף חבר העמים הבריטי (ברמינגהאם 2022) במשחה ל-100 מטר גב. מחזיק בשתי מדליות נוספות באותם משחקים, כסף במשחה ל-50 מטר גב וארד במשחה ל-200 מטר גב בהתאמה. שיאן אפריקה במשחה ל-100 מטר גב בבריכה אולימפית ובבריכת 25 מטר, ובמשחה ל-50 מטר גב בבריכת 25 מטר.

ביוגרפיה
--------

### 2022

### = אלוף חבר העמים הבריטי במשחה ל-100 מטר גב, סגן אלוף חבר העמים הבריטי במשחה ל-50 מטר גב, ומדליית ארד במשחה ל-200 מטר גב

במשחקי חבר העמים הבריטי שנערכו ביולי-אוגוסט בברמינגהאם שבממלכה המאוחדת זכה קוטז במדליית זהב במשחה ל-100 מטר גב בתוצאה של 53.78 שניות. בנוסף, זכה במדליית כסף במשחה ל-50 מטר גב בתוצאה של 24.77 שניות, ובמדליית ארד במשחה ל-200 מטר גב בתוצאה של 1:56.77 דקות. בנוסף, קבע שיא אפריקאי חדש במשחה שליחים 4x100 מטר מעורב משולב בתוצאה של 3:44.38 דקות יחד עם הנבחרת הדרום אפריקאית.

#### חמש מדליות (אחת מזהב, שלוש מכסף ואחת מארד) באליפות העולם בשחייה לנוער

באליפות העולם לנוער שנערכה באוגוסט-ספטמבר בלימה שבפרו זכה קוטז בחמש מדליות: מדליית זהב במשחה ל-200 מטר גב בשיא אליפות חדש של 1:56.05 דקות, מדליית כסף במשחה ל-100 מטר גב בתוצאה של 52.99 שניות, מדליית כסף נוספת במשחה ל-50 מטר גב בתוצאה של 24.61 שניות, מדליית כסף שלישית במשחה שליחים 4x100 מטר מעורב, ומדליית ארד במשחה שליחים 4x100 מטר מעורב משולב. בשלב חצי הגמר של המשחה ל-100 מטר גב קבע שיא אפריקאי ושיא אליפות חדש של 52.95 שניות, ובשלב חצי הגמר של המשחה ל-50 מטר גב קבע שיא אליפות חדש של 24.58 שניות.

#### קביעת שיאי אפריקה חדשים במשחה ל-50 מטר גב ובמשחה ל-100 מטר גב בבריכות קצרות

באליפות העולם (בריכת 25 מטר) שנערכה בדצמבר במלבורן שבאוסטרליה סיים קוטז במקום רביעי במשחה ל-100 מטר גב בשיא אפריקה חדש של 49.60 שניות, כשהוא שובר את שיא אפריקה הקודם של 49.85 שניות שקבע בשלב חצי הגמר של אותו המשחה. בנוסף, סיים במקום חמישי במשחה ל-50 מטר גב בשיא אפריקה חדש של 22.84 שניות. במשחה ל-50 מטר חופשי סיים במקום 40 בתוצאה של 21.68 שניות, ובמשחה ל-200 מטר גב סיים במקום עשירי בתוצאה של 1:51.51 דקות. במשחה שליחים 4x50 מטר חופשי סיים במקום 12 בתוצאה של 1:29.27 דקות, ובמשחה שליחים 4x50 מטר מעורב סיים במקום 14 בתוצאה של 1:37.14 דקות.

### 2023

באליפות דרום אפריקה שנערכה בחודש מרץ קבע קוטז שיא אפריקאי חדש במשחה ל-100 מטר גב בתוצאה של 52.78 שניות.

שיאים אישיים
------------

### בריכה אולימפית

* 50 מטר גב: 24.36 שניות (2023)
* 100 מטר גב: 52.78 שניות (2023), **שיא אפריקה**
* 200 מטר גב: 1:56.05 דקות (2022)

### בריכת 25 מטר

* 50 מטר גב: 22.84 שניות (2022), **שיא אפריקה**
* 100 מטר גב: 49.60 שניות (2022), **שיא אפריקה**
* 200 מטר גב: 1:51.36 דקות (2022)

ראו גם
------

| עיינו גם בפורטל: |
| --- |
|  | **פורטל שחייה** |

ויקישיתוף מדיה וקבצים בנושא **פיטר קוטז** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

קישורים חיצוניים
----------------
**בייטוללה מחסוד** (בערבית: **بیت الله محسود**) (1974 – 5 באוגוסט 2009) היה מנהיג ארגון הטליבאן הפקיסטני והמבוקש מספר 1 בפקיסטן, עד לחיסולו ב-5 באוגוסט 2009 במתקפת טילים אמריקאית בסמוך לגבול עם אפגניסטן.

ביוגרפיה
--------

מחסוד נולד בכפר במחוז באנו שבצפון מערב פקיסטן, אחד מחמישה אחים. הוא מעולם לא רכש השכלה גבוהה, אולם למד במדרסה כשהיה צעיר.

בצעירותו נסע לעיתים קרובות לאפגניסטן וזאת כדי לעזור לארגון הטליבאן להחיל את חוקי השריעה באזור. בשנת 2004, לאחר מותו של נק מוחמד, הפך מחסוד למנהיג שבט גדול באזור פקיסטן. מספר חודשים לאחר מכן מונה על ידי מוחמד עומאר, המבוקש מספר 2 בעולם באותו הזמן, למושל אזור מחסוד, במערב המדינה.

לאחר מותו של מוחמד נק, נאבק מחסוד עם עבדוללה מחסוד על הנהגת ארגון הטליבאן בפקיסטן. כשנהרג עבדוללה מחסוד, עלה שמו של בייטוללה בקשר למעורבות בהריגתו. בסופו של דבר תפס מחסוד את השליטה על הארגון בשלהי 2004.

במהלך 5 שנותיו כמנהיג הטליבאן ערך מחסוד מספר פיגועי ראווה בפקיסטן שגבו מספר רב של קורבנות, פעולות הטרור הבולטות שבהן היה מעורב היו הפיגוע במלון מריוט באיסלאמבאד, שבו נהרגו יותר מ-50 בני אדם, וחיסולה של מנהיגת האופוזיציה וראש ממשלת פקיסטן לשעבר בנזיר בוטו בסוף דצמבר 2007.

בספטמבר 2008 דווח בכלי התקשורת שמחסוד נפטר כתוצאה מכשל בכליות, אך מקורביו הכחישו את הדיווח. מאוחר יותר הוכחו הדיווחים כשקריים.

בתחילת שנת 2009 פתח צבא פקיסטן במבצע נרחב להפלת שלטון הטליבאן, שהשתלט על אזורים שלמים בצפון-מערב המדינה והציב אולטימטום לממשלה ליישם את החוק האיסלמי באותם אזורים. כ-2.5 מיליון בני אדם נאלצו להימלט מבתיהם בעקבות הקרבות.
אחת המטרות המוצהרות של המבצע הייתה לחסל את מחסוד, מנהיג הטליבאן באותם אזורי קרבות, שעל ראשו הציעה ממשלת ארצות הברית 5 מיליון דולר.

בתחילת חודש אוגוסט 2009 נהרג מחסוד, עם אחת מנשותיו, ממתקפת טילים אמריקאית על ביתו שבכפר נרדוסאי בדרום מחוז וזיריסטן בצפון המדינה, בסמוך לגבול עם אפגניסטן.
הדיווחים על מותו היו סותרים, ומקורות בארגון הטליבאן דיווחו שמחסוד עדיין בחיים, אולם לאחר מספר ימים הודיעו גורמים בארגון על מותו. מחליפו של בייטוללה מחסוד כמנהיג הטליבאן בפקיסטן היה חכימוללה מחסוד, שנהרג אף הוא ממתקפת טילים אמריקאית בנובמבר 2013.

קישורים חיצוניים
----------------

* סוכנויות הידיעות, מתרבים הדיווחים בפקיסטן: מנהיג הטליבאן נהרג, באתר ynet, 7 באוגוסט 2009